**MOKINIŲ PAŽANGOS IR PASIEKIMŲ VERTINIMO TVARKA DORINIO UGDYMO (TIKYBOS, ETIKOS) PAMOKOSE**

**I. Vertinimo organizavimo tvarka**

1. Dorinio ugdymo (etikos ir tikybos) dalykų mokymosi pasiekimai vertinami ir fiksuojami gimnazijos nustatyta tvarka - įskaitomis. Mokiniai vertinami vadovaujantis „Mokinių pažangos ir pasiekimų vertinimo samprata“ (patvirtinta LR Švietimo ir mokslo ministro 2004m. vasario 25d. įsakymu Nr. ISAK-256).  Vertinant dorinio ugdymo mokymosi rezultatus susitariama dėl aiškių vertinimo kriterijų, kurie turi būti žinomi ir mokiniams bei jų tėvams. Kriterijai vienodi vertinant abiejų dalykų - tiek etikos, tiek ir tikybos - mokymosi rezultatus, pagrįsti Bendrųjų programų reikalavimais mokinių pasiekimams.

**II. Vertinimo tikslai**

1. Aktyvus ugdymo procesas, ugdymosi motyvacijos skatinimas.
2. Pagalba mokiniui, kuriant pozityvų ir bendrosiomis dorinėmis vertybėmis pagrįstą santykį su savimi, kitais žmonėmis ir pasauliu.

**III. Vertinimo uždaviniai**

1. Padėti mokiniui pažinti save, suprasti savo stipriąsias ir silpnąsias puses, įsivertinti savo pasiekimų lygmenį;
2. Padėti mokytojui įžvelgti mokinio mokymosi galimybes, nustatyti problemas ir spragas, diferencijuoti ir individualizuoti darbą, parinkti ugdymo turinį ir metodus;
3. Suteikti tėvams (globėjams, rūpintojams) informaciją apie vaiko mokymąsi, stiprinti ryšius tarp vaiko, tėvų ir mokyklos.
4. **Mokinių elgesio vertinimą sieti su mokinio elgesio ir mokyklos vidaus tvarkos taisyklėmis, kurios aptariamos su mokiniais mokslo metų pradžioje ir eigoje;**
5. **Skatinti mokinių elgesio kultūrą, įvertinti gražiai besielgiantys ir mandagūs mokiniai;**
6. **Puoselėti kultūringą mokyklos aplinką;**
7. Skatinti mokinių pastangas mokytis ir tinkamai elgtis kiekvienoje pamokoje visame ugdymo procese.

**IV. Vertinimo tipai:**

1. **Formuojamasis vertinimas - mokytojas stebi mokinių darbą klasėje, jų savijautą, nuostatas, elgesį, tarpusavio santykius ir skatina pačius mokinius įsivertinti, ko išmoko ir siekti asmeninės pažangos. Skiriamas mokinio *asmens* vertinimas ir *dalyko* pasiekimų vertinimas, netaikomos griežtos standartinės „liniuotės“, matuojant mokinių dorinio ugdymo pasiekimus, gerbiamas asmens orumas ir pasaulėžiūrinio apsisprendimo bei nuomonių įvairovė.**
2. **Diagnostinis vertinimas atliekamas baigus tam tikrą mokymosi temą ar periodą parengus kokybiškas vertinimo užduotis, kurios matuotų konkrečius BP etikos arba tikybos pasiekimus. Pateikiant vertinimo užduotį mokiniams, turėtų būti paaiškinta: ką reikia atlikti, kaip bus vertinamas darbas, ką reiškia užduotį atlikti *gerai*?**
3. **Apibendrinamasis vertinimas atliekamas pasibaigus pusmečiui. Mokinių dorinio ugdymo pasiekimai viešai tarpusavyje nelyginami.**
4. Kaupiamasis vertinimas taikoma**s,** sumuojant mokinių mokymosi veiklos rezultatus balais tam tikro laikotarpio ugdymo procese. Kaupiamasis vertinimas – tai mokinių pasiekimų ir pažangos sumuojamasis vertinimas taikant vertinimo ir įsivertinimo būdus.

**VI. VERTINIMO LENTELĖS PAVYZDYS**

|  |  |
| --- | --- |
| **Veikla** | **Įvertinimas balais** |
| **1.** *Užduočių atlikimas (raštu, žodžiu, menine išraiška*) | 0-5 (neatlikta, patenkinamai, gerai, labai gerai, puikiai) |
| **2.** *Aktyvus dalyvavimas pamokoje* | 0-2 |
| **3.** *Elgesio kultūra (mandagumas, pagarba kitiems, drausmė)* | 0-3 |
| **4.***Projektinė veikla, kūrybinis, įskaitinis darbas, pranešimas, referatas* | 0-30 |
| **5.***Tvarkingi užrašai* | 0-10 (vertinama pusmečio pabaigoje) |
| **6.** ***Savo darbo pamokoje įsivertinimas*** | 0-3 |

Komentaras.Mokslo metų pradžioje mokytojas supažindina mokinius su kaupiamojo vertinimo etikos ir tikybos pamokoje metodika ir kiekvienas mokinys įklijuoja į savo etikos sąsiuvinį vertinimo lentelę, kurios pagalba įsivertina savo veiklą. Pusmečio pabaigoje mokinio veikla įvertinama įskaita surinkus ne mažiau 100 balų. Jei būtinas įskaitai balų skaičius nesurenkamas, likus ne mažiau kaip 2 savaitėms iki pusmečio pabaigos, skiriamas įskaitinis darbas.

Kiekvienos pamokos pabaigoje mokinys įsivertina savo veiklą, pastangas ir elgesio kultūrą balais, o mokytojas ir klasė gali koreguoti šį įvertinimą , jei, jų nuomone, šis akivaizdžiai neatitinka mokinio veiklos.

**VII. VERTINIMO DAŽNUMAS**

1. Mokinys pusmečio eigoje gauna ne mažiau kaip 3 vertinimus, kurie yra įrašomas į Tamo dienyną. Iš gautų įvertinimų yra vedamas pusmečio rezultatas.

**VIII. Mokinių pasiekimų vertinimas ir įsivertinimas dorinio ugdymo pamokose**

**III-IV klasėse**

Mokinių pažangos ir pasiekimų vertinimas dorinio ugdymo pamokose grindžiamas aiškiais, mokiniams suprantamais kriterijais. Mokiniai skatinami aktyviai dalyvauti parenkant vertinimo kriterijus, vertinimo ir įsivertinimo būdus. Mokytojas vertina mokinių pasiekimus ir pažangą stebėdamas (stebėjimas plačiąja prasme) mokymosi procesą ir rezultatus, informuodamas apie tai mokinius žodžiu arba raštu. Mokiniai vertina savo mokymosi pasiekimus ir pažangą stebėdami savo pačių žinias, gebėjimus, nuostatas, lygindami su ankstesniais pasiekimais, aptardami savo pastebėjimus su kitais klasės mokiniais ir mokytoju.

Dorinio ugdymo pamokose iš dalies pritaikytas kaupiamasis vertinimas pagal R.J. Marzano taksonomiją. Per pamoką mokinys gali surinkti nuo 1 iki 3 balų (1 priedas). Pamokos pabaigoje mokinys įsivertina savo veiklą pagal dorinio ugdymo pamokos vertinimo kriterijus (2 priedas), o mokytojas ir klasė gali koreguoti šį įvertinimą, jei, jų nuomone, šis akivaizdžiai neatitinka mokinio veiklos. Pusmečio pabaigoje mokinio veikla įvertinama įskaita surinkus ne mažiau 40 proc. maksimalaus balų skaičiaus (pamokų skaičius dauginamas iš maksimalaus balo 3). Jei būtinas įskaitai balų skaičius nesurenkamas, likus ne mažiau kaip 2sav. iki pusmečio pabaigos, skiriamas įskaitinis darbas.

1 priedas

***Į(SI)VERTINIMAS pagal R. J. MARZANO TAKSONOMIJĄ***

|  |  |  |
| --- | --- | --- |
| ***Į(SI)VER-TINIMAS BALAIS*** | ***Į(SI)VERTINIMO KRITERIJAI***  ***(gebėjimai, žinios)*** | ***Į(SI)VERTINIMO KRITERIJAI***  ***(socialiniai įgūdžiai)*** |
| 1balas | Aiškiai suvokia apie ką kalbama pamokoje, supranta aptariamos temos esmę, atsako į užduodamus klausimus, atlieka užduotis | \*aktyvus dalyvavimas pamokos veikloje  \*gebėjimas išsakyti ir argumentuoti savo nuomonę    \*gebėjimas išklausyti ir gerbti kitų nuomones    \*gebėjimas bendrauti ir bendradarbiauti  \*gebėjimas prisiimti atsakomybę už savo veiklą ir elgesį |
| 2 balai | Mąsto nuosekliai ir pagrįstai, kalba aiškiai, demonstruoja įžvalgą, geba paaiškinti poziciją remdamasis konkrečiu tekstu, išplėstai komentuoja, reflektuoja, geba susieti žinias, kelia probleminius klausimus, formuluoja argumentus, daro išvadas. Lygina kelių autorių nuomones/ tekstų pagrindines mintis. Rašo rašinį, esė, atlieka projektą. |
| 3 balai | Mąsto nuosekliai, kūrybiškai. Pagrindžia savo mintis. Apibendrina, atsižvelgdamas į kito nuomonę, pateikia savo argumentus, savo požiūrį ar sprendimą argumentuotai gina. Susieja įvairių sričių žinias, kelia ugdymosi uždavinius ir juos realizuoja. Kelia hipotezes, kuria savo sprendimo modelį, pasirenka perspektyviausią problemų sprendimo strategiją. Dalyvauja diskusijoje, jai vadovauja. Rengia pranešimą, referatą, kūrybinį darbą, dalyvauja renginiuose. Geba dirbti individualiai ir grupėje, geba vadovauti grupės darbui. |

2 priedas

Į(SI)VERTINIMO LENTELĖ VARDAS, PAVARDĖ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Data |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | Iš viso balų |
| Balai |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Refleksija |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Parengė Agnė Lenard-Levčenkienė, Audronė Urbonienė, Sonata Petkūnienė.

|  |  |
| --- | --- |
| PRITARTA  Dorinio ugdymo ir socialinių mokslų  mokytojų metodinės grupės pasėdyje  2019-12-12, protokolo Nr.U3 -5 | SUDERINTA  Metodinės tarybos posėdyje  2019-12-30, protokolo Nr.U3-7 |